da da da da da af de de fr en de da da da da da da fr sv da nl de da da nn da da da da da da da da da da da de id da da de en da en da da de en da da de de de de de da en sv nl nl en en nl en en sv da nb da en da da da da da da da en da en en en da en da da da da da da da de da nb zh la en en nl da en sv da da da da da da da sv da sv sv da da da da da
Nu er det mindre mudret at besøge Stærke Storm
Skal jeg have tilladelse til min aktivitet?
Græsning og helårsgræsning i naturen
Læderskildpadden - En sjælden gæst
SHL True Skov: Slip fantasien løs i Huleby
STS Holeby borgerinvolvering - ny skov
Kultur- og fortidsminder, et arbejde med historien
NSJ_Stort fyrretræ halvt fældet
Naturstyrelsen Vadehavet udbyder forpagtninger og græsningsaftaler
SHL Nu er det mindre mudret at besøge Stærke Storm
Lokale brugere bliver inddraget i arbejdet med Naturnationalpark Fussingø
Lokale brugere bliver inddraget i arbejdet med Naturnationalpark Gribskov
Nu er det mindre mudret at besøge Stærke Storm
Naturstyrelsen har for nyligt renoveret skovstierne i Vesterskoven ved Arnakken, som fører op til trolden Stærke Storm. Det gør kæmpe attraktionen lettere tilgængelig for skovens gæster i de våde vintermåneder.
Nu får borgere og besøgende i Silkeborg Kommune lettere adgang til kæmpetrolden Stærke Storm i Vesterskoven ved Arnakken. Stærke Storm har i flere måneder været et populært udflugtsmål i Silkeborg-området. Den store menneskestrøm kombineret med det våde efterårsvejr betyder, at området omkring Storm har været en mudret oplevelse. Naturstyrelsen har derfor for nyligt udbedret skovstierne og området omkring trolden med et godt lag stabilgrus, så de mange besøgende får en god, og mindre smattet, oplevelse i skoven.
Opførelsen af Stærke Storm er blevet til i tæt samarbejde mellem Silkeborg Kommune, Naturstyrelsen og kunstneren bag figuren, Thomas Dambo. Trolden af genbrugstræ blev bygget i sommers med hjælp fra en gruppe frivillige. Stærke Storm har siden opførslen været et meget populært udflugtsmål for både store og små.
-          Trolden er et kæmpe trækplaster, som giver en sjov og anderledes oplevelse i skoven og motiverer flere til at komme ud og nyde vores skønne natur. Vi er glade for de mange besøgende i skoven, som er kommet til, efter projektet er blevet realiseret i samarbejde med Silkeborg Kommune, siger skovrider Søren Hald fra Naturstyrelsen
Stærke Storm gemmer sig et hemmeligt sted i skoven, men du kan prøve at finde ham via Trollmap.com. Når du besøger Storm, kan du ved samme lejlighed nyde naturen og den imponerende udsigt over Funder Ådal. Du hjælper os med at passe på den omgivende natur, og sikre alle en god oplevelse, hvis du benytter den befæstede hovedsti, som fører til og fra trolden.
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden